University College Sjælland 13. maj 2013 Christine Bjerndrup, lv290222 Bacheloropgave - bet 10

Litteraturliste
Bektovic, Safet (2004): Kulturmøder og religion. Museum Tusculanum 2004
Buchardt, Mette; Liv Fabrin (2012): Interkulturel didaktik. Gyldendals Lærerbibliotek
Haas, Claus: ”Multikulturalisme(r)”. I Day, Barbara; Jette Steen Steensen (2010): Kultur og etnicitet på arbejde. ViaSystime
Hinge, Helle: ”Komparativ undervisning”. I Buchardt, Mette (red. 2006) Religionsdidaktik. Gyldendal
Jensen, Iben (2005): Grundbog i kulturforståelse. Roskilde Universitetsforlag
Johansen, Thomas-Gitz: ”Den professionelle og ”den anden”: mødet med etniske minoriteter i en professionel praksis”. I Day, Barbara; Jette Steen Steensen (2010): Kultur og etnicitet på arbejde. ViaSystime
Jørgensen, Per Schultz: ”Identitetsdannelse i ungdomstiden”. I Brørup, Mogens mfl. (1999): Den nye psykologihåndbog. Gyldendal Uddannelse
Ketir, Deniz (2010): Klassisk og moderne Islam. Systime
Kampmann, Jan: ”Multikulturel og interkulturel pædagogik i skolen?”. I Kristensen, Hans Jørgen; Per Fibæk Laursen (2011): Gyldendals Pædagogik Håndbog. Gyldendal A/S København
Nortvig, Anne-Mette; Mona Høgh (2009): Metoder i kristendomskundskab. Alinea
Rydahl, John; Børge Troelsen (2009): Mening og sammenhæng – en fagdidaktik. Religionspædagogisk Forlag
Ziehe, Thomas (2004): Øer af intensitet i et hav af rutine. Forlaget politisk revy
Tidsskrifter;
Gilliam, Laura: Balladens fornuft. I Ungdomsforskning, CEFU, nr. 1 & 2, maj 2008
Faghæfter:
Undervisningsministeriet, Fælles mål 2009: Kristendomskundskab. Undervisningsministeriets håndbogsserie nr. 5 - 2009
Webadresser:
Davids Samling:
http://www.davidmus.dk/assets/2334/Hvad_er_islamisk_kunst_2.pdf
Verdenshistorier:
http://www.information.dk/183490
Engstrandskolen:
http://www.ufe.dk/ufe_tema_2002_06.php
Folkeskolens formålsparagraf:
www.uvm.dk
Bilag
Bilag 1 - Interview med Mazran
Mazran er 15 år og går i ottende klasse, han kom til Danmark som flygtning fra Albanien i 2000 da han var to år gammel. Jeg kender Mazran fra ungdomsklubben, hvor jeg har arbejdet de sidste tre år. I klubben er det primært unge drenge med anden etnisk baggrund end dansk, der kommer. Mazran har fire søskende, to ældre søstre, en tvillingebror og en lillebror. Mazran går ikke i klasse med sin tvillingebror, men der er tre elever med anden kulturbaggrund end dansk i klassen, en pige fra Bosnien, en pige fra og en dreng fra Tyrkiet. Da jeg forinden interviewet spurgte ham om han ville være en del af min opgave svarede han ’ja’ med det samme, jeg forklarede Mazran om min opgave og hvad den skulle handle om. Han synes det var fedt at jeg skrev om bl.a. integration, for han synes at de fleste af hans lærere er dårlige til at tackle ham og de andre elever med anden etnisk baggrund end dansk.
Spørgsmål 1:
Christine: Kan du fortælle lidt om dig selv, hvad laver du i din fritid og hvad er dit yndlingsfag i skolen?
Mazran: Jamen jeg hedder Mazran, jeg er 15 år… I min fritid er jeg sammen med mine venner, spiller computer med min bror og så går jeg til fodbold et par gange om ugen.
Christine: Er du god til fodbold?
Mazran: Tjah, jeg er i hvert fald en af dem der scorer flest mål… Så lidt god kan man godt sige.
Spørgsmål 2:
Christine: Hvad er dit yndlingsfag i skolen, og hvorfor?
Mazran: Mit yndlingsfag er matematik, jeg er ikke så god til at stave så synes det er federe med matematik hvor man ikke skal stave til alle mulige latterlige ting… Men mine forældre siger at jeg skal blive bedre til dansk, det er bare svært fordi vi taler albansk derhjemme.
Christine: Er dine forældre ikke så gode til dansk?
Mazran: Nej, altså min mor er lidt bedre end min far men hun taler ikke helt vildt godt dansk.
Christine: Synes du det er irriterende at I ikke taler dansk derhjemme?
Mazran: Ja meget, for jeg er næsten bedre til dansk end albansk. Men min mor og far var jo rimelig gamle da de kom til Danmark, så det er jo klart at det er sværere for dem end os.
Christine: Hvem er os?
Mazran: Mig og mine søskende.
Spørgsmål 3:
Christine: Er du med i kristendomstimerne i skolen?
Mazran: Ja, men det er i kristendom vi får kage, så vi har næsten aldrig rigtig kristendom.
Christine: Nå, jeres lærer synes måske ikke det er så vigtigt?
Mazran: Det virker ikke sådan, hun vil hellere snakke om forskellige ting, sådan klasseting du ved.
Christine: Okay. Synes du ellers kristendom er et spændende fag?
Mazran: Nej tværtimod, vi lærer kun om Jesus og jomfru Maria.
Christine: Og det er ikke så spændende?
Mazran: Nej, jeg synes godt vi kunne lære lidt om nogle andre ”troer”, f.eks. islam.
Christine: I har aldrig lært noget om islam?
Mazran: Nej, jeg tror ikke min lærer ved så meget om islam. Eller faktisk har vi haft lidt om islam i sjette tror jeg, men det var på min gamle skole.
Christine: Ved du noget om islam?
Mazran: Jeg er jo muslim, men jeg har ikke læst hele koranen.
Spørgsmål 4:
Christine: Betyder det noget at det hedder kristendomskundskab?
Mazran: Det lyder lidt som om at man skal være kristen for at have det.
Christine: Ville det ændre noget hvis det hed ’religion’?
Mazran: (Tænkepause) Måske… Det ved jeg sgu ikke, hvis det hed religion ville det nok lyde som om at det ikke kun er kristendom.
Spørgsmål 5:
Christine: Er du muslim?
Mazran: Ja, vi holder da ramadan og spiser ikke svinekød derhjemme... Men jeg går ikke lige så meget op i det som Khadijah.
Christine: Vil det sige at du er kulturmuslim?
Mazran: Hvad mener du med det?
Christine: At være kulturmuslim eller kulturkristen betyder at religionen ikke har så stor betydning for din hverdag, men at du overholder enkelte krav og fejrer højtider som f.eks. ramadan, lige som kulturkristne holder jul uden at det nødvendigvis er fordi de fejrer Jesus fødsel.
Mazran: Okay, ja så kan man godt sige at jeg er kulturmuslim… Jeg ber’ jo ikke fem gange om dagen og sådan noget, men jeg tror på Allah og synes at det er vigtigt at man tror på noget.
Spørgsmål 6:
Christine: Hvad med dine klassekammerater der har en anden etnisk baggrund end dansk, er de troende på samme måde som dig?
Mazran: Naah, Khadijah ber’ vist fem gange om dagen og Ihmad han overholder ikke engang ramadanen… Jeg tror faktisk ikke Sofia er muslim, hun er vist kristen.
Christine: Det vil sige at I ikke har kultur og religion tilfælles?
Mazran: Næh, altså jeg spiller fodbold med Ihmad, men det har jo ikke noget med islam at gøre.
Spørgsmål 7:
Christine: Føler du at I bliver sammenlignet fordi I har en anden etnisk baggrund end dansk?
Mazran: Ja konstant, vores samfundsfaglærer spørger hele tiden ”hvad med der hvor I kommer fra, og hvad med jeres tro” og alt muligt shit. Vi kommer ikke engang fra samme land.
Christine: Hvorfor tror du at din lærer siger sådan, altså hvorfor tror han at I er ens?
Mazran: Det ved jeg ikk’, måske fordi vi alle sammen er perkere? Haha… Ej man, jeg synes det er lidt irriterende, for vi er jo ikke engang fra samme land, og Ihmad er endda født i Danmark.
Christine: Er du gode venner med Ihmad?
Mazran: Ja, men vi har jo lært hinanden at kende i Danmark, jeg aner ingenting om Tyrkiet selvom han kommer derfra, han er også totalt god til alt i skolen, dansk og det hele… Men de snakker vist også dansk derhjemme, hans far arbejder...
Spørgsmål 8:
Christine: Føler du dig dansk eller albansk?
Mazran: (Tænkepause) I skolen føler jeg mig dansk, der er jeg jo sammen med danskere men derhjemme føler jeg mig albansk, for min mor og far er stadig meget albanere, jeg tror ikke de har fattet at vi bor i Danmark nu, de kender ingen danskere overhovedet.
Christine: Føler du så at du har to identiteter, altså at du er en forskellig person, efter hvem du er sammen med?
Mazran: Det ved jeg sgu ikke, det er et svært spørgsmål… Må jeg lige gå på toilettet?
Christine: Ja selvfølgelig.
(Fem minutter efter)
Mazran: Jeg har tænkt over det du spurgte om, man kan faktisk godt sige at jeg er to personer. Når jeg er hjemme så opfører jeg mig helt anderledes, end når jeg er sammen med mine venner, der snakker vi om damer… Det kunne jeg ikke finde på derhjemme.
Christine: Det kan jeg godt forstå, sådan tror jeg vi alle sammen har det. Synes du det er et problem at du har det sådan?
Mazran: Nej det tror jeg ikke, nogen gange er det måske lidt nederen at jeg ikke kan være helt mig selv derhjemme.
Spørgsmål 9:
Christine: Tror du at dine lærere opfatter dig som dansk eller albansk?
Mazran: Albansk, 100%! Det virker som om de tror jeg tænker helt anderledes end de andre fra klassen, men jeg kan jo også godt lide at feste og kigge på piger. Jeg tror problemet er at de lærere jeg har, ikke aner noget om andre lande end Danmark, det ville måske gøre det lidt nemmere hvis de vidste noget om Albanien og Tyrkiet måske?
Christine: Ligesom at I ikke lærer noget om islam i kristendom?
Mazran: Ja, det er ligesom om de er bange for islam og at det kun er deres skide kristendom der betyder noget.
Spørgsmål 10:
Christine: Hvordan synes du man er en god elev?
Mazran: Modsat mig, haha… Ej jeg ved det ikke, at man laver lektier og gør hvad lærerne siger?
Christine: Synes du ikke at du er en god elev da?
Mazran: Jo i matematik, der laver jeg mine lektier og følger med.
Christine: Hvorfor gør du ikke det i dansk og de andre fag?
Mazran: Jamen jeg er mega dårlig til at stave i dansk, og jeg læser vist som en der går i femte fik jeg at vide sidste år.
Christine: Gør du en indsats for at blive bedre i dansk?
Mazran: Næh, jeg tror det er for sent.
Spørgsmål 11:
Christine: Hvordan tror du en lærer synes man er en god elev?
Mazran: At man er en totalt dengse og laver alt det de siger man skal.
Christine: Du gør ikke alt hvad lærerne siger måske?
Mazran: NEJ, slet ikke…
Christine: Hvorfor?
Mazran: Jamen jeg er jo mega skod til dansk, så det har jeg ligesom opgivet hvis man kan sige det sådan. Jeg pjækker ikke fra timerne, men jeg sidder mest på facebook.
Christine: Hvad siger din lærer til at du sidder på facebook?
Mazran: Hun skælder nogen gange ud, men ikke altid… Jeg tror godt hun ved at jeg ikke gider.
Christine: Ville det hjælpe hvis dig og din dansklærer snakker om det?
Mazran: Det tror jeg ikke, hun har prøvet at få mig til at gøre mig bedre, så jeg tror ikke hun gider mere.
Christine: Føler du at hun har opgivet dig?
Mazran: Tja, men det er nok min egen skyld.
Christine: Har du det på samme måde med din matematiklærer?
Mazran: Nej slet ikke, der laver jeg det jeg skal.
Christine: Hvad så, laver du ballade i timerne?
Mazran: Jeg ved ikke om jeg laver ballade, men når man ikke følger med kan man jo godt komme til at snakke lidt for meget med den der sidder ved siden af.
Christine: Tror du din dansklærer synes du er en ballademager?
Mazran: Ja sikkert, men jeg er ligeglad… Jeg skal jo ikke bruge faget til noget.
Spørgsmål 12:
Christine: Fortæl mig hvordan en perfekt skoledag ville se ud for dig?
Mazran: Når lærerne er syge og vi har vikar, de fatter ikke en skid og lader os spille fodbold i timerne.
Christine: Hvad hvis dine lærere ikke var syge, og du skulle have en normal dag?
Mazran: Hmmm… Hvis jeg skulle have matematik og idræt hele dagen, jeg er jo god til det så det er fedest.
Christine: Så det er fedest at kunne være med og følge med i timerne?
Mazran: Helt klart, så føler man sig jo ikke dum.
Spørgsmål 13:
Christine: Hvordan ser din fremtid ud, de næste 10 år:
Mazran: Det ved jeg ikke, jeg tror jeg skal i tiende klasse og så måske på teknisk skole?
Christine: Hvad skal du på teknisk skole?
Mazran: Min fætter går derovre, og han var heller ikke så god til dansk.
Christine: Du vil ikke på gymnasiet?
Mazran: Haha, argh… Der vil de nok ikke have mig.
Christine: Men du kunne godt tænke dig det?
Mazran: Hvis jeg var god til dansk, så måske.
Christine: Hvad er dit drømmejob?
Mazran: At blive professionel fodboldspiller.
Christine: Hvad hvis du ikke bliver professionel fodboldspiller?
Mazran: Læge måske, jeg synes det er fedt at kunne hjælpe andre mennesker.
Christine: Hvad skal du så på teknisk skole efter?
Mazran: Tja… Min dansklærer siger at jeg ikke er god nok til gymnasiet.
Bilag 2 – Guideline
Bilag 3 – Tværfaglighed (Islamisk kunst)
Jeg har forsøgt at tegne islamisk –og musselmalede mønstre på paptallerkner.
Du kan se hele undervisningsforløbet på næste side.
|